Nimic nu este imposibil, a spus luni guvernatorul BNR, Mugur Isărescu cu referire la nodificări aduse politicii monetare a băncii centrale. Trecerea României la un Consiliu Monetar, situație sugerată de șefii PSD, s-ar face însă la un curs de 7-8 lei la euro, a spus el.

Foto: Inquam Photos / Octav Ganea

Precizările lui au fost făcute după ce recent șeful PSD Liviu Dragnea a lăsat să se înțeleagă că Bulgaria, țară unde cursul de schimb leva-euro este fix ca urmare a existenței unui consiliu monetar, ar fi un exemplu pozitiv.

Liderul PSD, Liviu Dragnea, a făcut la finalul lunii trecute o paralelă cu Bulgaria pentru a sublinia o presupusă decizie eronată a Băncii Naționale în privința cursului.

Citește și ”Cine sunt românii care îl ajută pe Putin ca Marea Neagră să rămână ”lac rusesc””

El a scris într-un răspuns pe Facebook adresat unui cititor că "Bulgarii au luat măsură să lege cursul leva de euro (adică să rămână fix) cu acordul Băncii Naţionale, în timp ce BNR nu. Noi nu putem să contracarăm deciziile BNR. O primă măsură referitoare la ROBOR a fost luată prin ordonanţa 114, iar în ceea ce priveşte cursul, acesta va reveni în parametrii normali. Sigur că mi-aş fi dorit ca şi Banca Naţională să ne sprijine şi să pună pe primul plan bunăstarea românilor".

Guvernatorul BNR, Mugur Isărescu, a spus luni că un consiliu monetar ar presupune fixarea cursului euro la 7-8 lei, potrivit economica.net.

Citiți și: Mugur Isărescu acuză „un atac jalnic asupra BNR” și afirmă că leul s-a depreciat din cauza „taxei pe lăcomie”

Mugur Isărescu l-a atacat dur pe consilierului de stat, Darius Vâlcov. Află aici mai multe detalii.